EkBass/fiwiki-20250220-pages-articles huggingface dataset:
Nicole Polizzi

Nicole Elizabeth ”Snooki” LaValle (Polizzi) (s. 23. marraskuuta 1987) on yhdysvaltalainen televisiopersoona. LaValle on esiintynyt MTV:n tositelevisiosarjoissa Jersey Shore sekä Snooki & Jwoww. == Yksityiselämä == Nicole Polizzi syntyi Santiagossa Chilessä. Polizzi on chileläinen, ja hänen mukaansa hänellä on myös sisilialaisia juuria. Hänet adoptoitiin puolivuotiaana, ja amerikanitalialaiset vanhemmat Andy ja Helen Polizzi ovat kasvattaneet hänet. Polizzi sai kutsumanimensä Snookin, kun hänen ystävänsä yläasteella nimesivät hänet Save the Last Dance -elokuvassa esiintyneen henkilön Snookien mukaan. Polizzi kasvoi ja kävi koulua Marlborossa, New Yorkissa, jossa hän oli myös cheerleader. Lukion aikana Polizzi kärsi syömishäiriöstä, ja painoi vain 32 kiloa. Polizzin sairastuminen syömishäiriöön johtui osittain siitä, että hän yritti pitää yllä asemaansa cheerleaderina. Valmistuttuaan Marlboro High Schoolista, Polizzi kävi community collegea, missä hän opiskeli eläintenhoitajaksi. LaValle on naimisissa Jionni LaVallen kanssa. Heillä on kolme lasta (s. 2012, 2014 ja 2019). == Ura == Polizzin ensiesiintyminen televisiossa oli MTV:n ohjelmassa Is She Really Going Out with Him?. Polizzi ja hänen poikaystävänsä Justin näyttäytyivät jaksossa 14. Polizzista tuli osa Jersey Shorea, kun hän näki mainoksen, jossa Jersey Shore etsi osallistujia ohjelmaan. Polizzin suosio ensimmäisellä Jersey Shore -kaudella tuotti hänelle noin 5 000 dollaria per jakso, ja myöhemmin hän ansaitsi noin 30 000 per jakso. 30\. syyskuuta 2010 julkistettiin, että Polizzi aikoo kirjoittaa kirjan nimeltään A Shore Thing. Kirja julkaistiin tammikuussa 2011, ja se kertoo hänen rakkauden etsimisestään Jersey Shoressa. Polizzi on otellut myös WWE:n Wrestlemania-tapahtumassa yhdessä John Morrisonin ja Trish Stratuksen kanssa. == Aiheesta muualla == * * Nicole Polizzin virallinen sivusto Luokka:Yhdysvaltalaiset julkisuuden henkilöt Luokka:Amerikanitalialaiset Luokka:Vuonna 1987 syntyneet Luokka:Elävät henkilöt Luokka:Seulonnan keskeiset artikkelit
Kesähetket

Kesähetket (L’Heure d’été) on Olivier Assayasin ohjaama ranskalainen perhedraama vuodelta 2008. Vuonna 2017 The New York Timesin kriitikot arvioivat Kesähetket kuluvan vuosisadan yhdeksänneksi parhaaksi elokuvaksi. Vaatii tilauksen. ==Juoni== Hélène täyttää 75 vuotta, ja päivää juhlistettaan päivällisillä. Hänen kotinsa on täyttynyt esineistä, joilla on paitsi aineellista myös tunnearvoa. Hélène kuolee pian, ja paljastuu, että hänen lapsilleen ne ovat vain merkityksellisiä vain taloudellisen arvonsa vuoksi. ==Arviot== Kaisu Tervonen (Tv-maailma) toteaa arviossaan, että ohjaaja vertaa perintökalleuksia ovelasti nykyajan esinerumbaan ja sanoo, että rauhallisesta ja dialogipitoisesta elokuvasta jää surumieleinen olo. Hän antaa elokuvalle neljä tähteä viidestä.KT: Kesähetket, Viikon tv-elokuvia, Tv-maailma, 12/2014 sivu 12 Aleksi Salonen antaa kauttaaltaan kiittävässä arviossaan viiden tähden luonnehdinnan "merkkiteos kulttuurin kerrostumista, sukupolvista ja elämän jatkumosta". ==Palkinnot== *Boston Society of Film Critics Awards 2009 Paras vieraskielinen elokuva *Los Angeles Film Critics Association Awards 2009 Paras ulkomainen elokuva *National Society of Film Critics Awards, USA 2010 Paras vieraskielinen elokuva *New York Film Critics Circle Awards 2009 Paras vieraskielinen elokuva *Vancouver Film Critics Circle 2010 Paras vieraskielinen elokuva ;Ehdokkuudet * Hélèneä näyttelevä Édith Scob oli César- palkintoehdokkaana ==Näyttelijät== ==Lähteet== Luokka:Ranskalaiset draamaelokuvat Luokka:Vuoden 2008 ranskalaiset elokuvat
Katharina Blumin menetetty maine

Katharina Blumin menetetty maine (Die Verlorene Ehre der Katharina Blum) on Heinrich Böllin romaani vuodelta 1974. Se ilmestyi suomeksi 1975 Kai Kailan suomentamana. Böll yhdistettiin terroristeihin, ja tämä kirja oli vastaus siihen. Teos kuvaa syyttömän naisen ajojahtia, joka johtui siitä, että hän sattui löytymään terroristin kämpästä. Poliisin kovat otteet ja lehdistön ajojahti terroristiepäiltyjä kohtaan johtavat väkivaltaan. Kirja kuuluu niihin teoksiin, jotka ovat yhä ajankohtaisia yksityisyyden menettämisen vuoksi. Kirjasta valmistui elokuva Katharina Blumin menetetty maine vuonna 1975. Sen ohjasivat Margarethe von Trotta ja Volker Schlöndorff. Luokka:Saksalaiset romaanit Luokka:Vuoden 1974 kirjat
Diracin yhtälö

Diracin yhtälö on Paul Diracin vuonna 1928 kehittämä relativistinen kvanttimekaaninen aaltoyhtälö, joka kuvaa spin-1/2-hiukkasia. Dirac päätyi yhtälöönsä havaittuaan, että Oskar Kleinin ja Walter Gordonin kehittämä aaltoyhtälö johtaa negatiivisiin todennäköisyyksiin, koska se on ajan suhteen toista kertalukua. Niinpä Dirac haki ratkaisua tekemällä vapaalle hiukkaselle ensimmäistä kertalukua olevan yritteen :i\hbar\frac{\partial \Psi}{\partial t} = \left(-i\hbar c\alpha_{k}\frac{\partial}{\partial x_{k}}+\beta mc^{2}\right) \Psi. Kun vaaditaan, että yhtälön oikean puolen operaattori on hermiittinen ja neliöitynä antaa Kleinin-Gordonin yhtälön, päädytään siihen, että \alpha_{k} ja \beta eivät voi olla lukuja, vaan vähintään 4x4-matriiseja. Tällöin myös aaltofunktiolla \Psi on neljä komponenttia. Niistä kaksi on positiivisen energian tiloja ja kaksi negatiivisen energian tiloja. Negatiivisen energian tilat tulkitaan antihiukkasiksi. Hiukkasen ja antihiukkasen tilat puolestaan ovat spin-1/2-hiukkasen kaksi eri spintilaa ("spin ylös" ja "spin alas"). Näin Diracin yhtälö tuo luonnollisella tavalla teoriaan spinin. Tavallisesti yhtälö esitetään muodossa, jossa se on kerrottu \beta:lla ja määritelty \beta=\gamma^{0}, \beta\alpha_{k}=\gamma^{k}, jolloin yhtälö saa muodon :(i\hbar \gamma^{\mu}\partial_{\mu}-mc)\Psi = 0. Gammamatriisit toteuttavat ns. Cliffordin algebrana tunnetut antikommutaatiorelaatiot: \\{\gamma^{\mu},\gamma^{ u}\\}=2g^{\mu u}, missä g^{\mu u} on metrinen perustensori \operatorname{diag}(1,-1,-1,-1). ==Lähteet== * Luokka:Kvanttimekaniikka
Gabriel Tamaș

Gabriel Sebastian Tamaș (s. 9. marraskuuta 1983 Brașov, Brașov, Romania) on romanialainen jalkapallopuolustaja, joka on kotimaansa lisäksi pelannut Turkin, Venäjän, Espanjan, Ranskan, Englannin ja Israelin sarjoissa. == Ura == Tamaș aloitti uransa romanialaisissa alasarjaseuroissa. Kesällä 2002 hän siirtyi Dinamo Bukarestiin, missä hän pelasi 19 ottelua ja teki puolustajalle harvinaiset neljä maalia. Myöhemmin Tamaș siirtyi turkkilaiseen suurseura Galatasarayyn, jossa hän pelasi 20 liigaottelua. Tammikuussa 2004 hän siirtyi venäläiseen Spartak Moskovaan, josta hänet kuitenkin lainattiin entiseen seuraansa Dinamo Bukarestiin 18 kuukauden pituisella lainalla. Hän palasi Spartakiin tammikuussa 2006. Kesällä hänet lainattiin jälleen, tällä kertaa Celta de Vigoon kesällä 2006 kaudeksi 2006–2007. Seuraavaksi kaudeksi hän siirtyi ranskalaiseen AJ Auxerreen, mistä hänet lainattiin vuoden kuluttua vuodeksi Dinamo Bukarestiin. Helmikuussa 2009 Tamaș määrättiin reserveihin hänen juotuaan alkoholia harjoitusten aikana. Heinäkuussa 2009 hän pidensi lainaansa Dinamo Bukarestiin yhdellä kaudella. Tammikuussa 2010 Tamaș siirtyi kesken lainasopimuksen Englannin Mestaruussarjassa pelaavaan West Bromwich Albioniin loppukauden mittaisella sopimuksella. Hän teki lainallaan kaksi maalia joukkueen noustessa Englannin valioliigaan. Toukokuussa 2010 Tamaș siirtyi pysyvällä siirrolla West Bromwichiin. Hän sai joukkueesta paikan avauskokoonpanossa ja pelasi vakuuttavasti saaden muilta seuroilta tarjouksia. == Maajoukkueura == Tamaș on Romanian maajoukkueen vakionimiä. Hän pelasi myös alle 21-vuotiaiden maajoukkueessa. Hän debytoi miesten maajoukkueessa helmikuussa 2003 Slovakiaa vastaan. Tamaș valittiin vuoden 2008 EM- kilpailuihin, jossa hän pelasi täydet minuutit jokaisessa alkulohkon ottelussa. Hän on pelannut kaikkiaan 67 maaottelua ja tehnyt niissä kolme maalia. == Lähteet == * FIFA.com - Gabriel Tamaș , , , , , * National Football Teams pelaaja - Gabriel Tamaș * RomanianSoccer.ro - profiili ja tilastot , * UEFA.com - Gabriel Tamaș , , , , , , , , , Luokka:Romanialaiset jalkapalloilijat Luokka:Vuonna 1983 syntyneet Luokka:Elävät henkilöt
When You’re Strange

When You’re Strange on Tom DiCillon ohjaama musiikkidokumentti vuodelta 2009. Johnny Deppin kertojaäänellä varustettu elokuva tarkastelee rumpali John Densmoren, kitaristi Robby Kriegerin, kosketinsoittaja Ray Manzarekin ja laulaja Jim Morrisonin välillä vallinnutta luovaa kemiaa, kun nelikko muodosti The Doorsin jäseninä yhden Yhdysvaltojen vaikutusvaltaisimmista rockyhtyeistä. Suomessa elokuva tuli teattereihin heinäkuussa 2010. == Arvioita == Episodi- lehdessä neljä kriitikkoa antoi elokuvalle pisteitä keskiarvona 4,00. == Lähteet == ==Aiheesta muualla == * === Arvostelut === * Luokka:Yhdysvaltalaiset dokumenttielokuvat Luokka:Vuoden 2009 dokumenttielokuvat Luokka:Musiikkidokumenttielokuvat Luokka:The Doors
Uimahypyt kesäolympialaisissa 2004

Vuoden 2004 olympialaisten uimahypyt järjestettiin Olympic Aquatic Centressä, Ateenassa, 20.–28. elokuuta. Parikilpailut käytiin 14. ja 16. elokuuta. Miehissä ja naisissa kilpailtiin molemmissa neljässä lajissa. Uimahyppyihin osallistui yhteensä 125 urheilijaa 30 eri maasta. ==Mitalistit== ===Miehet=== Laji Kultaa Pisteet Hopeaa Pisteet Pronssia Pisteet 3 m ponnahduslauta Peng Bo 787,38 Alexandre Despatie 755,97 Dmitri Sautin 753,27 10 m kerroshypyt Hu Jia 748,08 Mathew Helm 730,56 Tian Liang 729,66 3 m ponnahduslauta, parikilpailu Thomas Bimis Nikolaos Siranidis 353,34 Tobias Schellenberg Andreas Wels 350,01 Steven Barnett Robert Newbery 349,59 10 m kerroshypyt, parikilpailu Tian Liang Yang Jinghui 383,88 Peter Waterfield Leon Taylor 371,52 Mathew Helm Robert Newbery 366,84 ===Naiset=== Laji Kultaa Pisteet Hopeaa Pisteet Pronssia Pisteet 3 m ponnahduslauta Guo Jingjing 633,15 Wu Minxia 612,00 Julija Pahalina 610,62 10 m kerroshypyt Chantelle Newbery 590,31 Lao Lishi 576,30 Loudy Tourky 561,66 3 m ponnahduslauta, parikilpailu Wu Minxia Guo Jingjing 336,90 Vera Iljina Julija Pahalina 330,84 Irina Lashko Chantelle Newbery 309,30 10 m kerroshypyt, parikilpailu Lao Lishi Li Ting 352,14 Natalja Gontšarova Julija Koltunova 340,92 Blythe Hartley Émilie Heymans 327,78 ==Mitalitaulukko== 1 6 2 1 9 2 1 1 4 6 3 1 0 0 1 4 0 2 2 4 5 0 1 1 2 6 0 1 0 1 6 0 1 0 1 ==Lähteet== *
Atsoospermia

thumb|382x382px|Siemennesteanalyysi, jossa ei havaita siittiöitä. Atsoospermia eli azoospermia on sairaus, jossa siemennesteessä ei havaita mitattavissa olevaa määrää siittiöitä. Sairaus voi kehittyä muun muassa primaarisen kivesten vajaatoiminnan, tukoksen tai aiemman vasektomian seurauksena. == Syyt == Obstruktiivisessa atsoospermiassa kivestiehyet ovat tukkeutuneet joko synnynnäisesti tai esim. tulehduksen takia. Tällöin siittiöt eivät pääse kulkeutumaan siemennesteeseen. Kivesten koko ja niiden sekä aivolisäkkeen hormonaalinen toiminta eivät poikkea normaalista. Siittiöitä voidaan tällöin yleensä saada kiveksistä hedelmöitystä varten biopsian avulla.Morin-Papunen, Laure ja Koivunen, Riitta: Hedelmättömyyden hoidot - osa II. (PDF) Lääketieteellinen Aikakauskirja Duodecim, 2012, nro 15, sivut 1568-1575. Viitattu 25.12.2013 Yksi tavallisimmista atsoospermian syistä on testosteronin tai anabolisten steroidien käyttö. Nämä aineet vähentävät palautesäätelyn vaikutuksesta kivesten omaa testosteronituotantoa. Spermatogeneesi eli siittiöiden muodostus kuitenkin korjaantuu useimmissa tapauksissa aineiden käytön lopettamisen jälkeen, joskin tässä saattaa varsinkin pitkään aineita käyttäneillä kestää jopa vuosia. Osassa tapauksia syy atsoospermiaan voi olla perimässä. Klinefelterin oireyhtymässä miehellä on ylimääräinen X-kromosomi ja siihen liittyy useimmiten siittiötuotannon täydellinen puuttuminen. Y-kromosomin mikrodeleetioissa siittiötuotannon kannalta tärkeästä Y-kromosomista puuttuu palanen tai palasia.Andrologia. Femino Oy, 2013. Viitattu 25.12.2013 Kivesperäisistä syistä johtuvassa atsoospermiassa siittiöntuotantoa ei yleensä voida palauttaa. ==Lähteet== == Aiheesta muualla == *Outi Hovatta, Harry Nisen, Karl von Smitten: Obstruktiivisen atsoospermian hoito, Duodecim, 1994 Luokka:Erityselimistön sairaudet Luokka:Siemenneste
Nainen ryhmäkuvassa

Nainen ryhmäkuvassa (Gruppenbild mit Dame) on Heinrich Böllin romaani vuodelta 1971. Se on ilmestynyt suomeksi 1972, ja sen on suomentanut Kai Kaila. Teos edelsi Nobel-palkintoa, ja Ruotsin Akatemian mukaan se ”kruunasi” Böllin elämäntyön. Teoksen kertojana on kirjailija ”Verf.”, joka tutkii 48-vuotiaan päähenkilön elämää, ja aiheena on epäsovinnainen rakkaus, johon heijastuvat poliittiset aspektit ja Böllin aikaisempien teosten motiivit. Leni Pfeiffer rakastuu venäläiseen sotavankiin ja auttaa tätä hankkimalla tälle saksalaisen sotilaspassin. Mies päätyy kuitenkin amerikkalaisten sotavangiksi ja kuolee onnettomuudessa työleirillä. Leni kieltäytyy sopeutumasta kulutus-, suoritus- ja voitto-orientoituneeseen yhteiskuntaan, ja sen vuoksi häntä vihataan. Heidän yhteisen poikansa Leni kasvattaa vastustamaan hyötyajattelua. Lopulta poika istuu vankilassa, koska on yrittänyt väärentää asiakirjaa, joka oikeuttaisi äidin asumisen talossaan, jonka vuokrankorotukseen tämä ei suostunut. Kirja koostuu fiktiivisen kirjailijan kokoamasta fiktiivisestä ja aidosta todistusaineistosta, kirjeistä, todistajanlausunnoista jne., joita esitetään alkuperäisinä, siteerataan ja referoidaan, sekä 51 ihmisen haastatteluista, joissa esiin nousevat henkilökohtaiset ja poliittiset kokemukset. Teos on panoraama kohtaloista vuodesta 1922 vuoteen 1970. Kirjailija kommentoi usein ironisesti tutkimuksensa tuloksia ja kritisoi samalla yhteiskunnallisia olosuhteita. Kritiikki ja tutkimus on kohdistunut ennen kaikkea romaanin muotoon, jota on syytetty materiaalin mielivaltaisesta järjestämisestä ja yritetty ymmärtää. Rakennetta on verrattu muun muassa oikeudenkäyntiin ja roomalaiskatolisen kirkkon autuaaksijulistamiseen, sillä Leni yhdistettiin useissa kohdissa Jumalan äitiin Mariaan. Kirjan pohjalta on Aleksandar Petrović ohjannut vuonna 1977 elokuvan Nainen ryhmäkuvassa. ==Lähteet== Luokka:Saksalaiset romaanit Luokka:Vuoden 1971 kirjat
Kesälahden rautatieasema

Kesälahden rautatieasema (, ratakm 428+003) on rautatieliikennepaikka Karjalan radalla Kiteen Kesälahden taajaman länsipuolella. Liikennepaikka avattiin tavaraliikenteelle Parikkalan ja Säkäniemen välisen rataosuuden käyttöönoton yhteydessä joulukuussa 1966 ja henkilöliikenteelle seuraavana vuonna. Raakapuun kuormausraide on purettu ja samalla raideyhteys Kesla oy:n konepajalle katkaistu. Kesälahden asemarakennus on samantyyppinen elementtirakennus kuin Kiteellä, ja se valmistui vuonna 1970. Asemarakennuksen ulkoasua ja pihaa on parannettu talkoovoimin vuonna 2011. Asemarakennus on nyt harmaa ja asemalla on myös asuinrakennus. Nykyisin asemalla ei ole miehitystä. Joensuun ja Helsingin välillä kulkevat InterCity-junat pysähtyvät Kesälahdella, lukuun ottamatta junia S 2 ja IC 7.VR:n aikataulut 9.12.2018-16.6.2019 == Lähteet == Luokka:Pohjois-Karjalan henkilöliikenteen rautatieliikennepaikat Rautatieasema Luokka:Kiteen rautatieliikennepaikat
Humber (panssariauto)

Humber on Rootes Groupin vuosina 1941-1945 valmistama toisessa maailmansodassa käytetty panssariauto, jota valmistettiin yhteensä 3 652 kappaletta. Se oli sodan aikana eniten valmistettuja brittiläisiä panssariautoja. Britannian armeijan kalustossa Humber täydensi kevyempää Humber LRC panssariautoa. Humberin rakenne perustui Karrierin valmistamaan KT 4 tykinvetäjän alustaan ja Guy Motorsin valmistaman Guy-panssariauton panssaroituun koriin. Ensimmäinen 500 kappaleen sarja ajoneuvoa tilattiin vuonna 1940. ==Palveluhistoria== Humber oli brittijoukkojen käytössä vuodesta 1941 Pohjois-Afrikan taisteluissa. Ajoneuvoa käytettiin myös sekä brittijoukkojen että Kanadan armeijan kalustona Euroopan taisteluissa. Lisäksi Humberia käytettiin Burmassa sekä Iranissa. Saksan panssarijoukoilla oli käytössä myös joitakin sotasaaliiksi saatuja Humbereita. Toisen maailmansodan jälkeen Humber säilyi usean maan asevoimien käytössä. == Mallit == Humberia valmistettiin kaikkiaan kuutena erilaisena mallina: *Mark I - alkuperäinen malli jota valmistettiin noin 300 kappaletta. *Mark I AA / Guad AA - ilmatorjuntamalli joka oli varustettu ilmatorjuntatähtäimellä ja aseella jolla oli mahdollista ampua tehokkaasti korkeisiin kulmiin. *Mark II - uudella tykkitornilla ja paremmalla panssaroinnilla varustettu malli jota valmistettiin 440 kappaletta. *Mark II OP - tiedustelumalli joka oli varustettu kahdella kevyellä konekiväärillä. *Mark III - isolla kolmen hengen tykkitornilla varustettu malli. *Mark IV - tehokkaalla M5 tai M6 37 mm tykillä varustettu malli jota valmistettiin noin 2 000 kappaletta. Lisäksi kanadalainen Fox-panssariauto perustui Humber Mark III:n rakenteeseen. ==Käyttäjävaltiot== * * * * * * * * * * ==Kuvagalleria== Tiedosto:The British Army in the United Kingdom 1939-45 H12981.jpg|Humber Mark I sotilasparaatissa. Tiedosto:IWM-H-17835-Humber-Armoured-Car.jpg|Humber Mark II. Tiedosto:Tanks and Afvs of the British Army 1939-45 MH3707.jpg|Humber Mk III. Luokka:Yhdistyneen kuningaskunnan panssariautot Luokka:Toisen maailmansodan panssariautot
Weera

Weera (oikealta nimeltään Veera-Elina Suonmaa, s. 1984 Joensuu) on laulaja, joka esittää suomenkielistä pop-musiikkia. Veera on syntynyt Joensuussa. Veera työskentelee hypnoterapeuttina, laulajana sekä kosmetologina. == Ura == Musiikki on ollut Weeralle pienestä asti hyvin tärkeä osa elämää. Vuodesta 2005 asti hänellä ollut haavena musiikkiura sekä tehdä oma levy, johon monen mutkan jälkeen tuli mahdollisuus 2010. Esikoisalbumin julkaisuajankohta oli keväällä 2010 ja ensimmäinen radiosingle soikin jo eri kanavilla täyttä häkää. Veera oli mukana New Wawe-laulukilpailussa vuonna 2009. Esikoislevyn materiaali on suomeksi laulettua, vahvasti kitarapainotteista Pop/Rockia hieman retrohengessä. Soittajakaarti koostui jo ennaltaan vahvoista nimistä joista mainittakoon mm. Eläkeläisistä tuttu Ema Hurskainen, Neljän Ruusun Lade Laakkonen ja kitaroissa Matti Härkönen sekä Tuomas Ryhänen. Weera-levyn kappaleet ovat pääosin Weeran taustavoimien kuten mm. Jari Uutelan sekä Toni Kortelaisen säveltämiä ja sanoittamia Weeran osallistuen läheisesti kappaleiden tekoon. Tuottajina albumilla toimivat Stella yhtyeestäkin tuttu Heikki Marttila sekä studioguru Rauno Paananen. Esikoisalbumi julkaistiin 2010 Hytinä-levyjen kautta. Livekokoonpanossa esikoisalbumilla soitti Joensuun seudulta löytyvät aiemmin Neljässä Ruusussa vaikuttanut Lade Laakkonen (basso), Tuomas Ryhänen (kitara), Aino Heikura (Koskettimet) ja Tuomas Martikainen (rummut). Veera kilpaili The Voice of Finlandin 1. tuotantokaudella nimellä Weera Suonmaa. Weera on käynnistänyt oman videoprojektin Youtubessa MeditaatioSuomi kanavalla. Aiemmin hän tuotti Kieku palveluun musiikkia == Yksityiselämä == Veera osallistui vuonna 2008 Karjalan Neito-kisaan. Lisäksi hänellä on oli kauneushoitola kunnes hän päätti myydä yrityksensä keskittyäkseen kotiäitinä olemiseen lasten syntymän jälkeen 2015 ja 2017. Hän ryhtyi kevytyrittäjäksi vuonna 2020. == Diskografia == === Albumit === * Weera (Hytinä-levyt 2010) === Singlet === * Sanattomat katseet/Kylmät kädet (Hytinä-levyt 2010) == Lähteet == == Aiheesta muualla == * Myspace - Veera * Päivän pimu laulaja Veera-Elina Suonmaa * Weera Facebookissa * Weeran nykyisen yrityksen kotisivut * Veeran YouTube-kanava MeditaatioSuomi Luokka:Suomalaiset poplaulajat Luokka:Suomalaiset laulaja- lauluntekijät Luokka:Kosmetologit
SNCASO SO.7060 Deauville

SNCASO SO.7060 Deauville on yksimoottorinen ranskalainen SNCASO:n valmistama yleisilmailukoneen prototyyppi, joka oli käytössä 22. maaliskuuta 1948 alkaen 1970-luvulle asti. SNCASO oli aiemmin rakentanut SO.7055 Deauville -lentokoneita, jossa oli Mathis 4GO -automoottori (75 hv). Vuonna 1948 siihen asennettiin Walter Minor 4-III -moottori (105 hv), ja ohjaamoa laajennettiin kolmannella istuinpaikalla. SO.7060 Deauville Luokka:Ranskalaiset yleisilmailukoneet Luokka:1940-luvun yleisilmailukoneet
Lamotrigiini

Lamotrigiini on lääke, jota käytetään erilaisten epilepsiamuotojen hoitoon aikuisilla ja lapsilla. Lääkettä käytetään myös kaksisuuntaiseen mielialahäiriöön liittyvien masennusjaksojen estoon yli 18-vuotiailla. Suomessa lamotrigiinia myydään valmistenimillä Lamictal, Lamostad, Lamotrigin Orion, Lamotrigin ratiopharm, Trilaham ja Trilandia.Ihmisille tarkoitettujen lääkevalmisteiden valmisteyhteenvedot ATC-koodin perusteella: N03AX09 Fimea. Tarkkaa mekanismia ei tunneta, miten lamotrigiini ehkäisee epilepsiakohtauksia ja kaksisuuntaiseen mielialahäiriöön liittyviä masennusjaksoja. Epileptinen kohtaus aiheutuu, kun aivojen normaali sähköinen toiminta häiriintyy. Hermosolujen väliset impulssit välittyvät kemiallisten aineiden, esim. glutamaatin, välityksellä. Lamotrigiini estää glutamaatin vapautumista, ja tämä voi olla mekanismi, millä lääke estää epileptiset kohtaukset. Lamotrigiini on fenyylitriatsiinijohdoksiin kuuluva epilepsialääke, jonka vaikutusmekanismi on kiihottavien aminohappojen, varsinkin glutamiinihapon, vapautumisen esto. Lamotrigiini imeytyy suun kautta annettuna hyvin, ja sen hyötyosuus on keskimäärin 98 prosenttia. Sen huippupitoisuus plasmassa saavutetaan 2,2 ± 1,2 tunnissa. Se sitoutuu plasman proteiineihin 55 prosenttisesti. Jakautumistila on pieni. Puoliintumisaika vaihtelee välillä 24–35 tuntia. Valproaatti lisää puoliintumisajan jopa 70 tuntiin. Sen sijaan karbamatsepiini, fenytoiini, primidoni ja fenobarbitaali vähentävät puoliintumisajan noin 15 tuntiin. Lamotrigiini metaboloituu maksassa N-glukuronidiksi, jona lääke erittyy virtsaan 65 prosenttisesti. Muuttumattomana virtsaan erittyy noin 10 prosenttia. Lamotrigiini ei vaikuttane merkittävästi muiden epilepsialääkkeiden kinetiikkaan. Maksan ja munuaisten toiminnan heikkeneminen pienentää puhdistumaa ja pidentää puoliintumisaikaa. Iällä ei ole suurta merkitystä puhdistumaan. Lamotrigiini sitoutuu melaniinia sisältäviin kudoksiin, kuten silmän iirikseen tai melaniinipitoiseen ihoon. Tämän pitkän aikavälin seurauksia ei tunneta. Käytettävissä olevien testien kykyä havaita melaniinin sitoutumisen mahdollisia haitallisia seurauksia ei tunneta. Kliinisissä tutkimuksissa suljettiin pois hienovaraiset vaikutukset ja hoidon optimaalinen kesto. Säännölliseen oftalmologiseen seurantaan ei ole erityisiä suosituksia. Lamotrigiini sitoutuu silmään ja melaniinia sisältäviin kudoksiin, jotka voivat kerääntyä ajan myötä ja aiheuttaa toksisuutta. Lääkkeen määrääjien tulee olla tietoisia pitkäaikaisten silmävaikutusten mahdollisuudesta ja perustaa hoito kliiniseen vasteeseen. Potilaiden hoitomyöntyvyyttä on arvioitava säännöllisesti uudelleen maksan ja munuaisten toiminnan laboratorio- ja lääketieteellisillä testeillä edistymisen tai sivuvaikutusten seuraamiseksi. Lamotrigiinin sulamispiste on 177–181 °C. ==Lähteet== *www.yml.fi ===Viitteet=== == Aiheesta muualla == *PubChem: Lamotrigine *DrugBank: Lamotrigine *Kyoto Encyclopedia of Genes and Genomes (KEGG): Lamotrigine *ChemBlink: Lamotrigine Luokka:Antikonvulsantit Luokka:WHO:n tärkeimmät lääkkeet Luokka:Seulonnan keskeiset artikkelit Luokka:Mielialan tasaajat
Vaikuttaminen

Vaikuttaminen on viestintää, jonka tavoitteena on muuttaa viestin kohteena olevan henkilön tai ihmisryhmän käsityksiä jostakin asiasta tai ilmiöstä tai toimintaa. Muuttuneet käsitykset voivat johtaa viestijän tavoittelemiin muutoksiin kohteena olevien ihmisten toiminnassa tai yhteiskunnassa laajemmin. Keskeisiä vaikutusvallan käyttäjiä ovat poliittiseen järjestelmään, mediaan ja lobbaajiin kuuluvat henkilöt. Vaikuttaminen voi tapahtua myös verkkoviestintäympäristöissä, joissa jokaisella käyttäjällä ja käyttäjäryhmällä on mahdollisuus osallistua sisältöjen tuottamiseen. Digitaalisesta mediaympäristöstä kuten sosiaalisesta mediasta on tullut merkittävä viestintäkanava perinteisten rinnalle, ja sosiaalisen median vaikuttajia voidaan tarkastella myös vaikuttajaviestinnän kentällä uusina toimijoina. Silloin, kun vaikuttaminen pyrkii edistämään yksipuolisesti vaikuttajan tavoitteita kohteena olevan ihmisryhmän kustannuksella, vaikuttamiseen liittyy manipulointia, lähteiden piilottamista, virheellisen tiedon levittämistä tai muita epäeettitiä tavoitteita tai toimia, puhutaan propagandasta. == Katso myös == * Hybridivaikuttaminen * Propaganda ==Aiheesta muualla== * *Lobbareista influenssereihin: Politiikan uudet vaikuttajat 2023. Essi Pöyry. ProComma Academic , ProCom – Viestinnän ammattilaiset ry , Sivut 97-112 . Luokka:Hallinto Luokka:Politiikka Luokka:Sosiaaliset suhteet Luokka:Viestintä Luokka:Aktivismi
Josef Mindler

Josef Mindler (7. helmikuuta 1808 Wertinger – 20. lokakuuta 1868 Ateena) oli saksalainen pikakirjoittaja, joka laati Gabelsbergerin pikakirjoitusjärjestelmästä kreikankielisen version. Mindler opiskeli oikeustiedettä, mutta jätti opintonsa kesken ja liittyi armeijaan. Hän oli joukkojen mukana Kreikassa, jonka kuninkaaksi oli tullut saksalainen Otto. Jouduttuaan palaamaan Saksaan, Mindler aloitti Münchenissä pikakirjoitusjärjestelmän sovittamisen kreikan kielelle, ja palasi vuonna 1856 Kreikkaan. Vuonna 1862 hänet valittiin Kreikan parlamentin pikakirjoitustoimiston johtajaksi. Mindler käänsi ensimmäisenä saksaksi Dionýsios Solomóksen runon Ýmnos eis tin Eleftherían kokonaisuudessaan. Käännös oli aikaisemmin tuntematon, mutta löydettiin ateenalaisen Benaki- museon arkistosta ja julkaistiin kirjana vuonna 2010. == Lähteet == Luokka:Pikakirjoittajat Luokka:Vuonna 1808 syntyneet Luokka:Vuonna 1868 kuolleet
Heroiinipäiväkirja

Heroiinipäiväkirja () on Nikki Sixxin (hard rock -yhtyeiden Mötley Crüe ja Sixx: A.M. basisti) ja Ian Gittinsin yhdessä kirjoittama kirja. Teos on kokoelma Sixxin kirjoittamia päiväkirjamerkintöjä vuoden 1986 joulusta vuoden 1987 jouluun. Päiväkirjamerkinnät keskittyvät Mötley Crüen Girls, Girls, Girls -albumin äänittämiseen ja Girls, Girls, Girls -kiertueeseen. Kirja loppuu Sixxin vuoden 1987 lopulla tapahtuneeseen heroiiniyliannostukseen, joka kannusti Sixxiä ja muita yhtyeen jäseniä menemään yhdessä vieroitushoitoon. Kirja kertoo myös Sixxin suhteista hänen entiseen naisystäväänsä, Mötley Crüen muihin jäseniin sekä hänen perheeseensä. Sixxin synkkää kamppailua addiktionsa ja masennuksensa kanssa keventävät humoristiset tarinat hänen villistä elämäntavastaan. Sixxin ja muiden henkilöiden kommentteja on näytillä kirjan alusta loppuun saakka. Kirja sisältää myös useita mustavalkokuvia, lyriikoita, satunnaisia ajatuksia ja piirroksia. Julkaisupäivänään kirja myytiin loppuun Los Angelesissa Borders Group -kirjakaupassa, jossa Sixx piti nimikirjoitustilaisuuden. Sixxin uusi yhtye Sixx: A.M. äänitti albumin The Heroin Diaries, joka perustuu teoksen päiväkirjamerkintöihin. Levy julkaistiin ennen kirjaa. Albumi nousi suoraan 7. sijalle Yhdysvaltain Billboard-listalla elokuussa 2007. Neljäsosa kirjan tuotosta menee Running Wild in the Night -hyväntekeväisyysjärjestölle, joka auttaa hyväksikäytettyjä ja hylättyä lapsia. ==Kirjassa puhujat== *Nikki Sixx (Mötley Crüen basisti ja kappaleiden tekijä) *Tommy Lee (Mötley Crüen rumpali) *Vince Neil (Mötley Crüen laulaja) *Mick Mars (Mötley Crüen kitaristi) *Deana Richards (Sixxin äiti) *Ceci Comer (Sixxin pikkusisko) *Tom Reese (Sixxin edesmenneen isoäidin aviomies, jota Sixx kutsuu isoisäkseen) *Doc McGhee (Mötley Crüen entinen manageri) *Doug Thaler (Mötley Crüen entinen manageri) *Vanity (Sixxin entinen naisystävä) *Tom Zutaut *Fred Saunders (Mötley Crüen pääturvamies kiertueilla) *Bob Timmons (Huumeneuvoja) *Slash (Guns N' Rosesin entinen soolokitaristi) *Sally McLaughlin (Slashin entinen naisystävä) *Karen Dumont (Elektra Recordsin työntekijä) *Bob Michaels (Sixxin naapuri ja ystävä) *Ross Halfin (Brittiläinen valokuvaaja) *Jason Brice *Bryn Bridenthal (Mötley Crüen tiedottaja) *Tim Luzzi (Sixxin bassoteknikko) *Joey Scoleri (Kanadalainen radio-DJ) *Wayne Isham (Musiikkivideo ohjaaja) *Allen Kovac (Mötley Crüen entinen manageri) *Steven Tyler (Aerosmithin laulaja) *Sylvia Rhone *Rick Nielson (Cheap Trickin soolokitaristi) *Bob Rock (Kahden Mötley Crüen albumin tuottaja) *James Michael (Sixx:A.M.in laulaja) *Ian Gittins (Kirjan toinen kirjoittaja) *Ozzy Osbourne (Black Sabbathin laulaja) *Lita Ford (Sixxin naisystävä vuosina 1981–1982) Luokka:Vuoden 2007 kirjat Luokka:Omaelämäkerrat Luokka:Päihdeaiheinen kirjallisuus
Pesäpallon Ykkössarja 1987

Pesäpallon Ykkössarjan kausi 1987 oli seitsemäs ykkössarjakausi pesäpallossa. Sarjan voitti Kouvolan Pallonlyöjät, joka yhdessä Muhoksen Pallo-Salamien kanssa nousi Mestaruussarjaan. ==Ykkössarja== === Runkosarja === Joukkue O V T H Juoksut Pts KPL MPS SJ LP HP PKP ToU HNU JyL KoU JuP KeK Kouvolan Pallonlyöjät 22 17 2 3 205-126 36 11-1 16-10 6-3 10-4 4-1 9-0 11-5 10-1 4-4 7-2 25-6 Muhoksen Pallo-Salamat 22 15 2 5 165-118 32 17-7 3-3 15-8 6-11 15-3 10-6 12-6 4-2 7-1 12-3 11-5 Sotkamon Jymy 22 14 3 5 227-139 31 14-23 10-10 7-7 8-4 14-2 16-0 6-3 12-3 27-8 16-7 23-3 Loimaan Palloilijat 22 14 2 6 163-106 30 3-5 7-0 10-0 5-1 12-5 18-3 8-2 9-5 9-6 9-3 5-0 Haminan Palloilijat 22 14 2 6 138-88 30 5-7 11-1 9-1 5-5 4-1 7-1 3-6 9-4 21-5 6-1 3-1 Puurtilan Kisa-Pojat 22 13 0 9 134-118 26 9-4 1-4 3-4 15-6 9-4 11-3 9-8 11-9 11-0 7-2 9-2 Tohmajärven Urheilijat 22 9 1 12 118-157 19 13-6 4-6 1-4 1-6 7-9 4-0 8-7 7-1 4-2 11-9 7-7 Hongikko 22 8 1 13 164-153 17 8-11 4-6 8-13 3-4 4-6 4-10 8-6 7-5 19-3 11-1 20-4 Jyväskylän Lohi 22 7 2 13 127-159 16 4-4 4-2 8-5 7-6 1-1 5-6 4-3 7-8 1-9 6-1 11-6 Koskenkorvan Urheilijat 22 6 1 15 118-188 13 4-5 1-5 4-12 7-4 0-2 6-2 7-8 2-6 7-17 21-4 3-7 Juvan Pallo 22 3 1 18 111-201 7 1-8 3-5 3-10 8-10 1-8 1-3 8-12 11-11 12-10 5-6 12-3 Kempeleen Kiri 22 3 1 18 121-238 7 11-12 7-13 4-12 2-9 4-5 3-6 2-9 7-6 20-12 8-12 9-13 Kouvola ja Muhos nousivat SM-sarjaan. Sotkamo karsintaan SM-sarjan 10. sijoittuneen kanssa. Suomensarjaan putosivat Koskenkorva, Juva ja Kempele. Tilalle nousivat Suomensarjan lohkovoittajat: Saaren Urheilijat (joka kuitenkin luopui paikastaan Järvenpään Palon hyväksi), Lohjan Kisa-Veikot ja Halsuan Toivo. === SM-sarjakarsinta === Jyväskylän Kiri – Sotkamon Jymy 5\. syyskuuta Sotkamo SJ Kiri 2-7 6\. syyskuuta Jyväskylä Kiri SJ 14-3 Jyväskylän Kiri säilyi mestaruussarjassa juoksuin 21-5. ==Lähteet== * http://mrasilainen.com/sarjat/ottelut/M_1-sarja_1981-2008.xls Miesten 1987 Luokka:Vuoden 1987 pesäpallo
Chelsea Bridge

Chelsea Bridge on Lontoossa sijaitseva, Thamesjoen ylittävä riippusilta, joka yhdistää Chelsean ja Battersean kaupunginosat. Nykyinen silta avattiin vuonna 1937. Sen materiaalit tulivat Brittiläisen imperiumin eri osista: teräs Skotlannista ja Yorkshirestä, graniitti Aberdeenistä ja Cornwallista ja alkuperäinen asfaltti Trinidadista. Chelsea Bridge on 25 metriä leveä riippusilta, jonka kokonaispituus 212,7 m koostuu 107,3 metrin keskiosasta ja 52,4 metrin päätyosista. Silta on jaettu kuuteen ajokaistaan. Samalle paikalle valmistui ensimmäinen silta vuonna 1858. Sen rakennustöiden yhteydessä joenpohjasta löytyi suuri määrä kelttiläisiä ja roomalaisaikaisia esineitä. Julius Caesarin on arveltu ylittäneen joen tästä kohtaa. Chelsea Bridge on suojeltu rakennelma vuodesta 2008. == Lähteet == == Aiheesta muualla == Luokka:Grade II -luokan rakennukset Kensington and Chelseassa Luokka:Grade II -luokan rakennukset Wandsworthissa Luokka:Englannin tieliikennesillat Luokka:Lontoon sillat Luokka:Yhdistyneen kuningaskunnan riippusillat
Chelsea Bridge (kappale)

”Chelsea Bridge” on Billy Strayhornin säveltämä jazzstandardi vuodelta 1941. Sen nauhoitti ensimmäistä kertaa Duke Ellingtonin orkesteri kokoonpanossaan pianisti Strayhorn, saksofonisti Ben Webster ja pasunisti Juan Tizol. Vaikka kappale ei kuulunutkaan Ellingtonin orkesterin vakiorepertuaariin, orkesterinjohtaja soitatti sitä silloin tällöin antaakseen pianonsoittovuoron Strayhornille. ”Chelsea Bridgen” säveltämisen aikaan oli käynnissä muusikkoliitto ASCAP:n lakko, jonka aikana liittoon kuuluvien muusikoiden sävellyksiä ei saanut soittaa radiossa. Liiton jäsenenä Ellington tilasi musiikkia pojaltaan Mercer Ellingtonilta ja Strayhornilta, joista kumpikaan ei kuulunut liittoon. Tänä aikana syntyivät myös Strayhornin ”Take the ’A’ Train” ja Mercer Ellingtonin ”Things Ain’t What They Used to Be”. Strayhornin elämäkerran kirjoittajan David Hajdun mukaan sävellyksessä on selkeitä klassisia vaikutteita. Kappaleen nimi tulee Lontoossa sijaitsevasta Thames- joen ylittävästä Chelsea Bridge -sillasta, jota Strayhorn ei kuitenkaan koskaan ollut nähnyt. Itse asiassa kuva, joka Strayhornilla oli sävellyshetkellä mielessään, oli William Turnerin maalaamasta taulusta, joka esittää Lontoon Battersea Bridgeä. Sävellyksessä sanotaan olevan yhdenmukaisuuksia Maurice Ravelin impressionistiseen sävellykseen ”Valses nobles et sentimentales”. Strayhorn on kuitenkin sanonut, ettei ollut koskaan kuullut Ravelin sävellystä. Kappale tunnetaan instrumentaalina, mutta se on esitetty myös laulettuna. Laulukvartetti The Four Freshmen nauhoitti sen vuonna 1958 sanoilla, jotka kertovat laulajan kaipuusta Lontoon Chelsea Bridgelle. Vuotta aiemmin laulaja Ella Fitzgerald äänitti sanattomasti lauletun version albumilleen Duke Ellington Songbook. Instrumentaalina kappaleen ovat äänittäneet muun muassa Keith Jarrett ja Wynton Marsalis. Saksofonisti Ben Webster oli mukana kappaleen ensimmäisessä levytyksessä Ellingtonin orkesterissa vuonna 1941 ja jatkoi sen esittämistä myös soolourallaan. == Lähteet == Luokka:Vuoden 1941 kappaleet Luokka:Billy Strayhornin säveltämät kappaleet Luokka:Jazzkappaleet Luokka:Jazzstandardit
Lush Life

”Lush Life” on Billy Strayhornin säveltämä ja sanoittama jazzstandardi. Strayhorn alkoi säveltää kappaletta jo teini-ikäisenä vuonna 1933, ja sai pianistin paikan Duke Ellingtonin orkesterissa esiteltyään kappaleen tälle vuonna 1939. Toinen asiaan vaikuttanut Strayhornin sävellys oli ”Something to Live For”. Ensimmäinen ”Lush Lifen” levytys on marraskuulta 1948 Carnegie Hallissa pidetystä konsertista, jossa Strayhorn säesti pianolla laulaja Kay Davisia. Ellington ei itse pitänyt kappaleen esittämisestä, ja live- esityksissä pianistina toimi aina Strayhorn. Kappale on niinsanotusti läpisävelletty niin, ettei juuri mikään musiikillinen elementti toistu, mikä on populaarimusiikissa epätavallista. Pianisti ja laulaja Nat King Cole teki kappaleesta hittiversion, ja Johnny Hartman lauloi menestyneen version vuonna 1963 John Coltranen kanssa nauhoittamalleen albumille John Coltrane and Johnny Hartman. Lisäksi kappaleen ovat levyttäneet muun muassa Harry James, Sarah Vaughan, Ella Fitzgerald ja Stan Getz. == Lähteet == Luokka:Vuoden 1948 kappaleet Luokka:Billy Strayhornin säveltämät kappaleet Luokka:Jazzkappaleet Luokka:Jazzstandardit
Shosholoza

Shosholoza on perinteinen eteläafrikkalainen kansanlaulu. Sitä lauloivat alun perin siirtotyöläiset maan teollisen vallankumouksen aikana. Apartheidin aikana laulua käytettiin poliittisena protetilauluna ja vuoden 1994 jälkeen siitä on tullut kansallinen urheilujoukkueiden kannatuslaulu. Shosholoza on zulua ja sana tarkoittaa "eteenpäin työntymistä" ja sanan sointi muistuttaa rytmikkäästi jyskyttävää höyryjunaa. Nelson Mandela kertoo omaelämäkerrassaan laulaneensa laulua Robben Islandilla ja kuvaili sitä "lauluksi, jossa aparteidin vastainen taistelu vertautuu vastaan tulevaan junaan". Laulun ovat levyttäneet muun muassa Ladysmith Black Mambazo, Helmut Lotti ja Peter Gabriel ja se kuuluu gumboot-tanssiryhmien ja koulujen kuorojen vakio-ohjelmistoon. Laulu esitetään vuorolauluna niin, että solisti esittää ensin fraasin, johon kuoro vastaa. Laulu nousi rygbymaajoukkueen epäviralliseksi tunnuslauluksi sen voitettua vuonna 1995 ensimmäistä kertaa lajin maailmanmestaruuden ja siitä on tullut myös maan jalkapallojoukkueen tunnussävel. Laulun sanat ovat: Suomeksi vapaasti käännettynä: == Lähteet == == Aiheesta muualla == * Shosholoza, Drakensbergin poikakuoron esittämänä Luokka:Etelä-Afrikan musiikki Luokka:Etelä-Afrikan urheilu Luokka:Kansanlaulut Luokka:Protestilaulut Luokka:Kannatuslaulut
Bob Karp

Bob Karp (1911-1975) oli yhdysvaltalainen Aku Ankka -strippisarjakuvan käsikirjoittaja. Yhdessä piirtäjä Al Taliaferron kanssa hän loi Aku Ankka -sarjakuvan sivuhahmot Mummo Ankan, Hansu Hanhen, Pulivarin sekä Tupun, Hupun ja Lupun. He keksivät myös Akun auton, 313:n. Karp käsikirjoitti Al Taliaferron piirtämiä sarjakuvia vuodesta 1938 vuoteen 1965 saakka. Luokka:Yhdysvaltalaiset sarjakuvantekijät Luokka:Disneyn sarjakuvien tekijät Luokka:Syntymävuosi puuttuu Luokka:Kuolinvuosi puuttuu
The Original Carl Perkins

The Original Carl Perkins on kokoelma-albumi yhdysvaltalaisen rockabilly- pioneerin Carl Perkinsin tuotannosta. Levy on julkaistu vuonna 1981 Charly Recordsin Oxford-merkillä sarjanumerolla 73194 (C-kas.). Valmistus on lisensoitu Italiassa toimivalle Ariston-yhtiölle. == Kappaleet == A-puoli # Movie Magg (Perkins) # Glad All Over (Schroeder / Tepper / Bennett) # Let the Jukebox Keep on Playing (Perkins) # Gone Gone Gone (Perkins) # Blue Suede Shoes (Perkins) # Honey Don't (Perkins) # Boppin' the Blues (Perkins / Griffin) # All Mama's Children (Cash / Perkins) B-puoli # I'm Sorry I’m Not Sorry (Ballman) # Dixie Fried (Perkins / Griffin) # Matchbox (unknown) # Your True Love (Perkins) # Forever Yours (Perkins) # That's Right (Perkins / Cash) # Turn Around (Perkins) # Lend Me Your Comb (Twomey / Wise / Wiseman) == Lähteet == * The Original Carl Perkins MC (Charly Records 1981) Luokka:Vuoden 1981 albumit Luokka:Carl Perkinsin albumit
Amurinkorkkipuu

Amurinkorkkipuu eli idänkorkkipuu eli korkkipuu (Phellodendron amurense) on ruutakasvien (Rutaceae) heimoon kuuluva puulaji. Lähteestä riippuen japaninkorkkipuu (Phellodendron japonicum) ja sahalininkorkkipuu (Phellodendron sachalinense) luetaan omiksi lajeikseenITIS: Phellodendron tai amurinkorkkipuun muunnoksiksi. == Levinneisyys ja kasvupaikat == Amurinkorkkipuu kasvaa alkuperäisenä Aasian itäosissa lauhkealla vyöhykkeellä. Sen kasvupaikkoja ovat tuoreet, runsasravinteiset jokilaaksojen rinnemetsät yhdessä esimerkiksi koreansembran (Pinus koraiensis) ja monien lehtipuiden kanssa. == Koko ja ulkonäkö == Amurinkorkkipuu on kesävihanta, tavallisesti kaksikotinen puu, joka kasvaa lyhytrunkoiseksi ja laajalatvuksiseksi. Kaarna on syväuurteista ja korkkimaisen pehmeää. Lehdet kasvavat vastakkain, murskattuina ne ovat pihkantuoksuisia. Lehtilapa on päätöparinen, 5–13-lehdykkäinen ja 20–30 cm pitkä. Lehdykät ovat pituudeltaan 5–10 cm ja sahalaitaisia, alta kaljuja tai lyhytkarvaisia ja sinertävänvihreitä. Kukinto on harsu huiskilo. Kukat ovat yksineuvoisia, vaatimattomia ja vihertäviä. Hedelmä on musta, viisiluinen luumarja. == Käyttö == Amurinkorkkipuuta käytetään koristekasvina sen kauniin kasvutapansa vuoksi. Se kasvaa leveälatvuksiseksi puuksi, jolla on vaaleankeltainen syysväritys. Suomessa amurinkorkkipuu kasvaa yleensä 6–8 (5–12) metriä korkeaksi ja menestyy maan eteläosissa vyöhykkeillä I–II tai III. Lajilla ei ole Suomessa merkittäviä kasvintuhoojia. Puun pehmeää kuorta on käytetty Venäjällä korkkitammen (Quercus suber) kuoren tavoin ja marjoja hyönteiskarkotteiden valmistukseen. Puuainesta pidetään lujana ja kaunissyisenä.Arboretum Mustila: Korkkipuu (Phellodendron amurense) == Lähteet == == Aiheesta muualla == * Suomen Lajitietokeskus: Phellodendron amurense * ITIS: Phellodendron amurense * United States Department of Agriculture (USDA): Phellodendron amurense * Flora of China: Phellodendron amurense Luokka:Ruutakasvit Luokka:Puut
Blue Suede Shoes

”Blue Suede Shoes” on rockabillyn pioneeri Carl Perkinsin tekemä ja Sun Records -yhtiölle levyttämä klassikkokappale vuoden 1956 maaliskuulta. Se nousi Yhdysvaltain listalla kolmannelle ja Britannian listalla kymmenennelle sijalle saman vuoden kesäkuussa. Se oli molemmissa maissa Perkinsin ainoa Top 10 -hitti. Single oli Yhdysvaltain 1950-luvun Top 250 -tilastossa sijalla 213. Se oli myös ensimmäinen levy, joka nousi siellä sekä pop-, country- että R&B-listalle.; Kappaleen levytti heti myös Elvis Presley. Hän vaati, että se julkaistaan Yhdysvalloissa vain EP-levyllä. Siitä tulikin ensimmäinen EP, joka pääsi Top 20 -listalle. Britanniassa Elviksen versio julkaistiin singlenä HMV- merkillä, ja se nousi myyntilistalla pykälää korkeammalle kuin samanaikainen Perkinsin alkuperäinen single. Single oli Elviksen toinen Top 10 -hitti Euroopassa. == Hurriganesin versio == Suomalainen Hurriganes-yhtye levytti kappaleen vuonna 1974, ja se julkaistiin vain singlenä. Solisti Remu Aaltonen ei jaksanut muistaa kaikkia kappaleen monimutkaisia sanoja, vaan lauloi mukaan fraaseja myös kappaleista ”Shake, Rattle and Roll” ja ”Baby Won’t You Let Me Rock ’n’ Roll”. ”Blue Suede Shoes” nousi Suomessa listan sijalle neljä. Singlen B-puolella oli alkujaan Johnny and the Hurricanesin levyttämä ”Red River Rock”. Remu Aaltonen oli esittänyt sitä jo 1960-luvulla The Steelers -yhtyeen jäsenenä. Aaltonen soittaa Hurriganesin versiossa kazoota. Lopussa hän laulaa sekalaisia suomen-, ruotsin- ja englanninkielisiä ”rivouksia”. Single julkaistiin uudelleen vuonna 1988. === Kokoonpano === *Remu Aaltonen – laulu, rummut *Cisse Häkkinen – basso *Albert Järvinen – kitara == Lähteet == * === Viitteet === Luokka:Yhdysvaltalaiset rockkappaleet Luokka:Vuoden 1956 kappaleet Luokka:Hurriganesin kappaleet
Rammellzee

Rammellzee eli RAMMΣLLZΣΣ (1960 New York – 27. kesäkuuta 2010) oli newyorkilainen graffitimaalari, performanssitaiteilija, rap ja hip-hop -muusikko, taideteoreetikkokatkelmia Rammellzeen Iconic treatise gothic futurism ja kuvanveistäjä.Rammellzee, Graffiti Artist, Dies at 49. The New York Times. Rammellzee oli ensimmäisiä graffitiartisteja. Ensimmäisen työnsä hän maalasi 1974 new yorkilaiseen junaan, ja yli kolmikymmenvuotisen uransa aikana hän vaikutti merkittävällä tavalla alan kuvastoon. Hän osallistui myös hiphop-kulttuurin kehittämiseen. Hän esiintyi Charlie Ahearnin elokuvassa Wild Style (1982) ja osallistui 1982 Eurooppaan suuntautuneelle hiphop-kiertueelle. Hän oli paitsi kuvataiteilija myös rapmuusikko. Ensimmäinen levytys oli single ”Beat Bop” (1983), ensialbumi Bi-Conicals of the Rammelzee ilmestyi kuitenkin vasta 2004. Hän esiintyi löytöesineistä koostamissaan naamareissa. Hän otti Rammellzeen viralliseksi nimekseen 1980-luvulla.Nevanlinna, Risto: Hiphop- taiteilija Rammelzee. Muistokirjoitus. Helsingin Sanomat 9.7.2010, s. B9. Rammellzeen töitä on New Yorkin MoMA:ssa. == Lähteet == Luokka:Yhdysvaltalaiset hip hop -artistit Luokka:Yhdysvaltalaiset graffititaiteilijat Luokka:Vuonna 1960 syntyneet Luokka:Vuonna 2010 kuolleet
Myyrätapakulo

Myyrätapakulo (Scelorchilus rubecula) on Etelä-Amerikan eteläosissa tavattava tapakuloihin kuuluva varpuslintu. == Koko ja ulkonäkö == Kooltaan myyrätapakulo on 18-19 cm. Selästään lintu on väritykseltään harmahtavan ja ruosteenruskea ja päästään harmaa lukuun ottamatta ruskeita silmäkulmatäpliä. Pyrstö on pitkähkö ja osoittaa ylöspäin. Lajin rinta on väriltään ruosteenruskea. Vatsa on pohjaväriltään valkoinen ja siinä on tiheästi mustia poikkijuovia. == Levinneisyys ja elinympäristö == Myyrätapakuloa tavataan Chilen keski- ja eteläosissa sekä Chilen rajan läheisyydessä Argentiinassa Neuquénin, Río Negron ja Chubutin maakunnissa. Linnun elinympäristöä ovat kosteat metsät, joissa valtalajeina ovat Nothofagus-suvun puut. Laji elää erityisesti metsien pohjakerroksissa, mutta voi ruokailla myös avoimemmillakin paikoilla. Myyrätapakulot liikkuvat yksin tai pareittain ja ne kuullaan useammin kuin nähdään. Myyrätapakulojen elinympäristöt sijaitsevat yleensä alle 1 500 metrin korkeudella merenpinnasta. Myyratapakulon pesät ovat usein kallionkoloissa tai tunneleissa. Pesä säästyy pedoilta todennäköisesti sitä paremmin mitä lähempänä se on metsän reunaa tai maan pintaa ja mitä pidempi pesän sisäänkäynti on. == Lähteet == Luokka:Tapakulot
Kiinan tuoteskandaalit

Kiinan tuoteskandaaleihin kuuluu useita valmisteväärennöksiä, joista merkittävin on Kiinan maitojauheskandaali. Vuonna 2007 Yhdysvalloissa kuoli 1500 kissaa ja koiraa Kiinassa valmistettuun lemmikkiruokaan.Yli 6000 lasta sairastunut Kiinan maitojauheskandaalissa, Helsingin Sanomat 16.9.2008 B7 Kiinan tuoteskandaaleihin sisältyy:Mjölkpulvret gick också på export, HBL 18.9.2008 s.12-13 * Vuonna 2006 Panamassa kuoli yli 100 ihmistä dietyleeniglykolia (DEG) sisältävään yskänlääkkeeseen. DEG on glyserolia halvempi sakeutusaine. Kemikaali oli saapunut Kiinasta astioissa, joihin aine oli merkitty glyseroliksi. * Maaliskuu 2007: Melamiinia sisältävää kissan ja koiranruoka tappoi ainakin 16 kotieläintä. * Toukokuu 2007: kiinalaisessa hammastahnassa Espanjassa ja Dominikaanisessa tasavallassa oli dietyleeniglykolia. * Kesäkuu 2007: USA:ssa vedettiin renkaita pois myynnistä turvallisuuspuutteiden vuoksi (Valmistaja Hangzhou Zhongce, Kiina) * Kesä 2007: 15 miljoonaa lelua vedettiin pois myynnistä lyijyvärin vuoksi. Pian sen jälkeen 18 miljoonaa lelua vedettiin pois myynnistä vaarallisten pienten magneettien vuoksi. * R-kioski pyysi palauttamaan 300 000 koiralelua ftalaattien vuoksi.HS 24.9.2008 B5 Marraskuussa 2008 tutkimuksiin sisältyivät myös muut elintarvikkeet. IHT mukaan kananmunista löydettiin 3 provinssissa melamiinia. Hongkong alkoi testata vihanneksia, lihaa ja jauhoja. Joidenkin viitteiden mukaan melamiinia on saatettu käyttää eläinten ja etenkin kalan ruokintaan Kiinassa vuosien ajan. Melamiini kiellettiin Kiinassa eläinten ruokintaan heinäkuussa 2007. Kahden välittäjän mukaan sen käyttöä alettiin kuitenkin valvoa vasta maitoskandaalin jälkeen. Maailmanlaajuinen lemmikkiravinnon skandaali vuonna 2007 johti massiivisiin tuotteiden myynnistä poistoihin mm. Yhdysvalloissa. IHT:n mukaan Kiinan viranomaiset eivät koskaan selvittäneet, kuinka laajasti he tutkivat Kiinan sisäisen elintarviketurvallisuuden.Melamine put in feed for animals in China, Investigation widens after eggs fail tests, International Herald Tribune, 1-2.11.2008 s.3 ==Lähteet== Tuoteskandaalit Luokka:Skandaalit Luokka:Elintarviketurvallisuus
Äiti ja poika ja muita kuunnelmia

Äiti ja poika ja muita kuunnelmia on Eila Pennasen teos vuodelta 1979. Kirjan on kustantanut Werner Söderström Osakeyhtiö pehmeäkantisena ja se on painettu WSOY:n graafisilla laitoksilla Juvalla. Kirja sisältää radiokuunnelmien Äiti ja poika, Mies ja hänen kolme vaimoaan ja Pettäjät käsikirjoitukset. Kuunnelmia yhdistävänä aiheena on alkoholismi. Eila Pennanen on kirjoittanut kuunnelmat Yleisradion teatteriosastolle vuosina 1976-78, ja ne on ohjannut Marja Rankkala. Kirjan päällyksen suunnitteluun ovat osallistuneet Seppo Polameri ja Pekka Loiri. Luokka: Vuoden 1979 kirjat Luokka:Suomalaiset romaanit
Gumboot

Gumboot () on eteläafrikkalaiseen työväenkulttuuriin kuuluva tanssi, joka sai alkunsa Witwatersrandin kultakaivoksissa apartheidin aikana. Tanssin nimi tulee kaivostyöläisten työasuun kuuluvista kumisaappaista, joita tömistämällä työläiset kommunikoivat toistensa kanssa työnantajien kiellettyä keskustelun työaikana. Tavasta kehittyi ajan mittaan tanssi, jota esitettiin vapaa-aikana työläisten elämästä kertovien laulujen tahdissa. Gumboot-tanssi on nykyisin suosittu taidemuoto, jota esitetään ympäri maailmaa. Monien muiden kansantaiteen muotojan tapaan sitäkin sovelletaan uusiin sosiaalisiin yhteyksiin. Gumboot-tanssin juuret ovat zulujen ja xhosien umgangela ja uphenge -keppitaistelutansseissa. Tanssijoita on tavallisesti 6-8 ja he seisovat suorassa rivissä. Ryhmä johtaja ilmoittaa suoritettavat tanssiliikkeet tai esittää seuraavan liikesarjan lyhyellä sooloesityksellä. Liikesarjojen nimet kuten dayinja (vaara), amaphoyisa (poliisi) tai GwazamaZulu (puukota zulua) juontuvat kultakaivostyöläisten elinoloista. == Lähteet == == Aiheesta muualla == * Kliptownin nuorisokeskuksen gumboot- tanssiryhmä Luokka:Tanssi Luokka:Eteläafrikkalainen kulttuuri Luokka:Sanaton viestintä
Rajamaa

thumb|Rajakallion alue Pomponrahkan luonnonsuojelualueella Turun lentoaseman lähellä. Rajamaa on aiemmin käytössä ollut nimitys, jolla tarkoitettiin suuren valtion reuna-alueella sijaitsevaa seutua, jonka katsottiin olevan sivistyksellisesti ja taloudellisesti sekä usein myös poliittisesti takapajuinen. Suomen autonomian ajan loppuaikoina venäläiset käyttivät Venäjän rajamaa -nimitystä () halveksiessaan Suomea tai kieltäessään sen erikoisaseman.Iso tietosanakirja, Otava 1931–1939. Suomen paikannimissä ja sukunimissä olevat raja-sanan sisältävät nimet viittaavat johonkin tarkkaan rajapaikkaan tai ne kertovat asumuksen sijaitsevan lähellä valtakunnan, läänin, maakunnan, pitäjän, kylän tai maatilan rajaa. Sukunimissä tällaisia ovat esimerkiksi Raja, Raja-aho, Rajahalme, Rajakallio, Rajakangas, Rajala, Rajalahti, Rajamäki, Rajanen, Rajaniemi ja Rajasalo. Vanhempi rajaa tarkoittava ilmaisu suomen kielessä on ollut pyhä. Tähän liittyviä paikannimiä ovat esinerkiksi lukuisat Pyhäjärvi ja Pyhäjoki -nimet. ==Lähteet== Luokka:Poliittinen historia Luokka:Poliittinen maantiede Luokka:Suomen suuriruhtinaskunta